title: 2011/756/ES: Eiropas Parlamenta Lēmums ( 2011. gada 25. oktobris ) par Eiropas Policijas akadēmijas 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 25. oktobris ) ar konstatējumiem, kas ir neatņemama daļa no Lēmuma par Eiropas Policijas akadēmijas 2009. finanšu gada budžeta izpildes apstiprināšanu

text:
               26.11.2011

               LV

               Eiropas Savienības Oficiālais Vēstnesis

               L 313/17

         EIROPAS PARLAMENTA LĒMUMS
   (2011. gada 25. oktobris)
   par Eiropas Policijas akadēmijas 2009. finanšu gada budžeta izpildes apstiprināšanu
   (2011/756/ES)
   EIROPAS PARLAMENTS,
   ņemot vērā Eiropas Policijas akadēmijas 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Policijas akadēmijas 2009. finanšu gada pārskatiem, ar Akadēmijas atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā Parlamenta 2011. gada 10. maija lēmumu (2), ar kuru ir atlikts lēmums par 2009. finanšu gada budžeta izpildes apstiprināšanu, kā arī Eiropas Policijas akadēmijas direktora atbildes,
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un jo īpaši tās 185. pantu,
   ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) (4), un jo īpaši tā 16. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,
   ņemot vērā Komisijas 2011. gada 30. jūnija Lēmumu C(2011) 4680, ar ko Eiropas Policijas akadēmijai, pamatojoties uz tās pieprasījumu, atļauts piemērot atkāpi no Regulas (EK, Euratom) Nr. 2343/2002 noteikumiem,
   ņemot vērā Eiropas Policijas akadēmijas 2010. gada 12. jūlija ziņojumu par privātu izdevumu atlīdzināšanu (10/0257/KA),
   ņemot vērā Eiropas Policijas akadēmijas uzdevumā veikto ārējo revīziju par privātu izdevumu atlīdzināšanu (līgums Nr. CEPOL/2010/001),
   ņemot vērā galaziņojumu par Eiropas Policijas akadēmijas piecu gadu darbības ārējo novērtējumu (līgums Nr. CEPOL/CT/2010/002),
   ņemot vērā Tiesiskuma, brīvības un drošības ģenerāldirektorāta 2009. gada darbības pārskatu,
   ņemot vērā Eiropas Policijas akadēmijas ceturto progresa ziņojumu par daudzgadu darbības plāna 2010.–2014. gadam izpildi,
   ņemot vērā Revīzijas palātas ziņojumu par Eiropas Policijas akadēmijas daudzgadu darbības plāna 2010.–2014. gadam izpildi,
   ņemot vērā Iekšējās revīzijas dienesta (IRD) 2011. gada 4. jūlija piezīmi (ats.: Ares (2011) 722479) attiecībā uz Eiropas Policijas akadēmijas trešo progresa ziņojumu par daudzgadu darbības plāna 2010.–2014. gadam izpildi,
   ņemot vērā Eiropas Policijas akadēmijas ziņojumu par Eiropas Parlamenta rezolūcijas “2009. finanšu gada budžeta izpildes apstiprināšana – Eiropas Policijas akadēmija” izpildi un šā ziņojuma pielikumus,
   ņemot vērā Eiropas Policijas akadēmijas ziņojumu par publiskā iepirkuma rokasgrāmatas piemērošanu laikposmā no 2010. gada 1. jūlija līdz 2011. gada 1. jūlijam un šā ziņojuma pielikumu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas otro ziņojumu (A7-0330/2011),

               1.

               sniedz Eiropas Policijas akadēmijas direktoram apstiprinājumu par Akadēmijas 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Policijas akadēmijas direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 137. lpp.

      (2)  OV L 250, 27.9.2011., 260. lpp.

      (3)  OV L 248, 16.9.2002., 1. lpp.

      (4)  OV L 256, 1.10.2005., 63. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 25. oktobris)
      ar konstatējumiem, kas ir neatņemama daļa no Lēmuma par Eiropas Policijas akadēmijas 2009. finanšu gada budžeta izpildes apstiprināšanu
      EIROPAS PARLAMENTS,
      ņemot vērā Eiropas Policijas akadēmijas 2009. finanšu gada galīgos pārskatus,
      ņemot vērā Revīzijas palātas ziņojumu par Eiropas Policijas akadēmijas 2009. finanšu gada pārskatiem, ar Akadēmijas atbildēm (1),
      ņemot vērā Padomes 2011. gada 15. februāra ieteikumu (05892/2011 – C7-0052/2011),
      ņemot vērā Parlamenta 2011. gada 10. maija lēmumu (2), ar kuru ir atlikts lēmums par 2009. finanšu gada budžeta izpildes apstiprināšanu, kā arī Eiropas Policijas akadēmijas direktora atbildes,
      ņemot vērā EK līguma 276. pantu un Līguma par Eiropas Savienības darbību 319. pantu,
      ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un jo īpaši tās 185. pantu,
      ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) (4), un jo īpaši tā 16. pantu,
      ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,
      ņemot vērā Komisijas 2011. gada 30. jūnija Lēmumu C(2011) 4680, ar ko Eiropas Policijas akadēmijai, pamatojoties uz tās pieprasījumu, atļauts piemērot atkāpi no Regulas (EK, Euratom) Nr. 2343/2002 noteikumiem,
      ņemot vērā Eiropas Policijas akadēmijas 2010. gada 12. jūlija ziņojumu par privātu izdevumu atlīdzināšanu (10/0257/KA),
      ņemot vērā Eiropas Policijas akadēmijas uzdevumā veikto ārējo revīziju par privātu izdevumu atlīdzināšanu (līgums Nr. CEPOL/2010/001),
      ņemot vērā galaziņojumu par Eiropas Policijas akadēmijas piecu gadu darbības ārējo novērtējumu (līgums Nr. CEPOL/CT/2010/002),
      ņemot vērā Tiesiskuma, brīvības un drošības ģenerāldirektorāta 2009. gada darbības pārskatu,
      ņemot vērā Eiropas Policijas akadēmijas ceturto progresa ziņojumu par daudzgadu darbības plāna 2010.–2014. gadam izpildi,
      ņemot vērā Revīzijas palātas ziņojumu par Eiropas Policijas akadēmijas daudzgadu darbības plāna 2010.–2014. gadam izpildi,
      ņemot vērā Iekšējās revīzijas dienesta (IRD) 2011. gada 4. jūlija piezīmi (ats.: Ares (2011) 722479) attiecībā uz Eiropas Policijas akadēmijas trešo progresa ziņojumu par daudzgadu darbības plāna 2010.–2014. gadam izpildi,
      ņemot vērā Eiropas Policijas akadēmijas ziņojumu par Eiropas Parlamenta rezolūcijas “2009. finanšu gada budžeta izpildes apstiprināšana – Eiropas Policijas akadēmija” izpildi un šā ziņojuma pielikumus,
      ņemot vērā Eiropas Policijas akadēmijas ziņojumu par publiskā iepirkuma rokasgrāmatas piemērošanu laikposmā no 2010. gada 1. jūlija līdz 2011. gada 1. jūlijam un šā ziņojuma pielikumu,
      ņemot vērā Reglamenta 77. pantu un VI pielikumu,
      ņemot vērā Budžeta kontroles komitejas otro ziņojumu (A7-0330/2011),

                  A.

                  tā kā Eiropas Policijas akadēmija ir dibināta 2001. gadā un no 2006. gada 1. janvāra pārveidota par Kopienas struktūru Finanšu regulas 185. panta izpratnē un tādējādi tai piemēro uz aģentūrām attiecināmās Finanšu pamatregulas noteikumus;

                  B.

                  tā kā Revīzijas palāta savos ziņojumos par Akadēmijas 2006. un 2007. finanšu gada pārskatiem bija iekļāvusi atzinumu ar piezīmi par pakārtoto darījumu likumību un pareizību, jo iepirkuma procedūras neatbilda Finanšu regulas noteikumiem;

                  C.

                  tā kā Revīzijas palātas ziņojumā par Akadēmijas 2008. finanšu gada pārskatiem atzinumam par pārskatu ticamību ir pievienots uzsvērums, tomēr skaidri nekvalificējot to kā piezīmi, un iekļauts atzinums ar piezīmi par pakārtoto darījumu likumību un pareizību;

                  D.

                  tā kā ar 2010. gada 7. oktobra lēmumu (6) Parlaments nolēma nesniegt Akadēmijas direktoram apstiprinājumu par Akadēmijas 2008. finanšu gada budžeta izpildi;

                  E.

                  tā kā Revīzijas palāta savā ziņojumā par Akadēmijas 2009. finanšu gada pārskatiem atkal ir iekļāvusi atzinumu ar piezīmi par pakārtoto darījumu likumību un pareizību;

                  F.

                  tā kā ar iepriekš minēto 2011. gada 10. maija lēmumu Parlaments nolēma atlikt lēmuma pieņemšanu par apstiprinājuma sniegšanu Eiropas Policijas akadēmijas direktoram attiecībā uz Akadēmijas 2009. finanšu gada budžeta izpildi;

                  G.

                  tā kā ziņojumā par Akadēmijas daudzgadu darbības plānu 2010.–2014. gadam Revīzijas palāta ir norādījusi, ka Akadēmijas paveiktais ir saskaņā ar darbības plānā noteiktajiem starpposma mērķiem;

                  H.

                  tā kā Akadēmijas direktoram adresētajā Iekšējās revīzijas dienesta 2011. gada 4. jūlija piezīmē ir norādīts, ka, kaut gan Akadēmijas daudzgadu darbības plāna izpildes apraksts progresa ziņojumā ir diezgan vispārīgs, tas tomēr sniedz skaidru priekšstatu par to, kādā mērā sasniegti dažādie starpposma mērķi, un tādēļ būtu pieņemami to izmantot, lai informētu dažādas ieinteresētās personas;

                  I.

                  tā kā ar 2011. gada 30. jūnija Lēmumu C(2011) 4680 Komisija atļāva Akadēmijai piemērot atkāpi no Regulas (EK, Euratom) Nr. 2343/2002 74.b panta noteikumiem,

         Vispārējs novērtējums

                  1.

                  atzīst pasākumus, ko Akadēmijas jaunā vadība un valde veikusi, lai novērstu konstatētos trūkumus, reaģējot uz Parlamenta pieprasījumu rīkoties saistībā ar nopietnajiem pārkāpumiem 2009. gada budžeta izpildē; īpaši atzinīgi vērtē turpmāk uzskaitītos pasākumus, kuri tika veikti laikus, reaģējot uz Parlamenta pieprasījumiem:

                              a)

                              Akadēmijas finanšu noteikumu pārskatīšana, ieviešot atkāpi attiecībā uz konkursa procedūras nepiemērošanu izglītības ekspertu atlasē, lai piesaistītu ekspertus no dalībvalstu policijas mācību iestādēm, tādējādi nodrošinot izmaksu efektivitāti un Akadēmijas tīklā ietilpstošo iestāžu pārstāvību;

                              b)

                              Revīzijas palātas un Iekšējās revīzijas dienesta sniegtais apstiprinājums, ka Akadēmijas daudzgadu darbības plāns 2010.–2014. gadam sniedz priekšstatu par to, kādā mērā sasniegti dažādie starpposma mērķi, un ka Akadēmija sekmīgi darbojas atbilstīgi tās nospraustajiem mērķiem;

                              c)

                              ziņojums par publiskā iepirkuma rokasgrāmatas piemērošanu Akadēmijā laikposmā no 2010. gada 1. jūlija līdz 2011. gada 1. jūlijam;

                              d)

                              Akadēmijas valdes lēmums piešķirt Komisijai balsstiesības;

                  2.

                  gaida, kad Komisija 2012. gadā nāks klajā ar Akadēmijas jauno tiesisko regulējumu, integrējot Komisijai piešķirtās balsstiesības Akadēmijas valdes sēžu norisē;

                  3.

                  uzsver, ka budžeta izpildes apstiprinātājiestāde nākamo budžeta izpildes apstiprināšanas procedūru gaitā turpinās rūpīgi uzraudzīt, kādā mērā tiek īstenoti uzsāktie pasākumi;

                  4.

                  konstatē, ka galaziņojumā par Akadēmijas piecu gadu darbības ārējo novērtējumu ir pausti argumenti par labu Akadēmijas atrašanās vietas maiņai; tādēļ aicina Revīzijas palātu 2012. gadā sagatavot īpašu ziņojumu par to, kādas būtu izmaksas, finansiālie ieguvumi un priekšrocības no darbības viedokļa, ja tiktu apvienotas Akadēmijas un Eiropola funkcijas;

         Akadēmijas veiktie konkrētie pasākumi problēmu risināšanai

         Iepirkuma procedūras

                  5.

                  apliecina, ka Akadēmija beidzot ir izstrādājusi un ieviesusi iekšējai lietošanai paredzētu publiskā iepirkuma rokasgrāmatu, ko Parlaments bija pieprasījis Akadēmijas 2008. un 2009. finanšu gada budžeta izpildes apstiprināšanas gaitā; apliecina, ka minēto rokasgrāmatu Akadēmija apstiprināja 2010. gada 8. jūnijā un tā stājās spēkā 2010. gada 1. jūlijā, un Akadēmijā ir iecelts publiskā iepirkuma koordinators;

                  6.

                  atzinīgi vērtē Akadēmijas pirmo ziņojumu par publiskā iepirkuma rokasgrāmatas piemērošanu laikposmā no 2010. gada 1. jūlija līdz 2011. gada 1. jūlijam; tomēr gaida Revīzijas palātas novērtējumu par minētās rokasgrāmatas piemērošanu Akadēmijā;

                  7.

                  norāda, ka ir pārbaudījis Akadēmijas statistikas pārskatu par laikposmu no 2010. gada 1. jūlija līdz 2011. gada 1. jūlijam; pauž atzinību par to, ka šis dokuments Parlamentam nodrošina pilnīgu informāciju par iepirkuma procedūrām; pamatojoties uz šo ziņojumu, kā arī uz ziņojumu par publiskā iepirkuma rokasgrāmatas piemērošanu, atzīst, ka Akadēmija ir pastāvīgi uzraudzījusi un kontrolējusi izmantotās procedūras;

         Noteikumi par kursu organizēšanas izdevumiem

                  8.

                  apliecina, ka 2011. gada 28. aprīlī Akadēmija iesniedza Komisijai pieprasījumu grozīt Akadēmijas finanšu noteikumus, lai papildinātu tos ar jaunu pantu (74.c pants), ieviešot atkāpi no Regulas (EK, Euratom) Nr. 2343/2002 attiecībā uz konkursa procedūras nepiemērošanu izglītības ekspertu atlasē, lai piesaistītu ekspertus no dalībvalstu policijas mācību iestādēm;

                  9.

                  pauž gandarījumu, ka Komisija, reaģējot uz šo pieprasījumu, 2011. gada 30. jūnijā pieņēma Lēmumu C(2011) 4680, ar ko tiek sniegta piekrišana šādas atkāpes piemērošanai;

                  10.

                  uzskata, ka Akadēmijai būtu jānodrošina tieša piekļuve sava budžeta sīkam izklāstam, tajā iekļaujot arī Akadēmijas noslēgto līgumu un saistībā ar publisko iepirkumu pieņemto lēmumu sarakstu; uzskata, ka, ievērojot Finanšu regulas noteikumus, Akadēmijai šis saraksts būtu jāpublicē savā tīmekļa vietnē, neatklājot tādas līgumu detaļas, kuru publiskošana varētu radīt drošības risku;

         Apropriāciju pārnešana

                  11.

                  pieņem zināšanai, ka Akadēmija kā vienu no pastāvīgās budžeta pārvaldības elementiem ir izveidojusi organizatorisko risku reģistru, lai tādējādi mazinātu iespējamību, ka izdevumi ir nepietiekami; neraugoties uz to, atgādina Akadēmijai, ka, lai maksimāli izvairītos no apropriāciju pārnešanas, liela nozīme ir budžeta plānošanai un tā izpildes uzraudzībai; aicina arī Revīzijas palātu un IRD sniegt Parlamentam apstiprinājumu, ka Akadēmijā šajā jomā panākti reāli uzlabojumi, un norādīt, ka tā stingri izmanto visus nepieciešamos plānošanas un uzraudzības instrumentus;

         Pārskatos konstatētās kļūdas

                  12.

                  pieņem zināšanai, ka, neraugoties uz ievērojamiem kavējumiem un kļūdām 2009. gada provizoriskajos pārskatos, Akadēmija ir apliecinājusi Parlamentam, ka no 2010. gada tā ir pastiprinājusi finanšu disciplīnu un iekšējo kontroli; gaida Revīzijas palātas ziņojumu par Akadēmijas 2010. finanšu gada pārskatiem, lai pārliecinātos, vai Akadēmijas sniegtais apliecinājums ir pamatots;

                  13.

                  atzinīgi vērtē 2011. gada martā pieņemto Akadēmijas valdes lēmumu aizstāt līdzšinējo iekšējās kontroles standartu (IKS) sistēmu ar Komisijas nesen izstrādātajiem 16 iekšējās kontroles standartiem;

                  14.

                  uzskata, ka 16 jaunie standarti Akadēmijas direktoram būs noderīgāki, jo ļaus ne tikai ieviest kontroles pasākumus, bet arī uzraudzīt, vai šie pasākumi norisinās, kā iecerēts;

                  15.

                  tādēļ aicina Akadēmiju regulāri sniegt Parlamentam jaunāko informāciju par minēto 16 standartu īstenošanas līmeni;

         Cilvēkresursu pārvaldība

                  16.

                  pieņem zināšanai, ka Akadēmija ir pārtraukusi līgumu, kuru Revīzijas palāta bija atzinusi par prettiesisku; norāda, ka šis līgums nav spēkā no 2011. gada 15. septembra un ka attiecīgā vakance jau ir izsludināta; aicina Akadēmiju informēt budžeta izpildes apstiprinātājiestādi par turpmāko notikumu gaitu šajā konkrētajā lietā;

                  17.

                  apliecina, ka Akadēmija uzskata, ka tā ir pietiekamā mērā īstenojusi savas darbā pieņemšanas vadlīnijas, saskaņojot procedūras ar Eiropas Savienības Civildienesta noteikumiem (7); aicina arī Revīzijas palātu sniegt Parlamentam apstiprinājumu par minēto vadlīniju izpildes līmeni;

         Privātu izdevumu segšanai izmantotās apropriācijas

                  18.

                  apliecina, ka pēc ārējas revīzijas veiktas ex post pārbaudes tagadējais direktors ir izdevis piedziņas rīkojumu, lai atgūtu no bijušā direktora EUR 2 014,94, taču no šīs summas līdz šim atgūti tikai EUR 43,45; pauž nožēlu, ka atgūtā summa ir daudz mazāka nekā finansiālie zaudējumi, kas Akadēmijai sagādāti bijušā direktora darbības laikā; pieņem zināšanai, ka 2011. gadā ir izdots galīgais brīdinājums par maksājuma veikšanu un nākamais solis būs tiesvedības uzsākšana kādā no Anglijas tiesām, lai apstiprinātu ar 2007. gadu datētā parāda likumīgumu, un, ja tiks saņemts atbilstīgs tiesas lēmums, izpildes dienesti centīsies atlikušo parādu atgūt piespiedu kārtā; aicina tagadējo direktoru regulāri sniegt budžeta izpildes apstiprinātājiestādei jaunāko informāciju par šīs lietas virzību;

         Akadēmijas daudzgadu darbības plāns 2010.–2014. gadam

                  19.

                  norāda, ka tagadējais direktors kopā ar Akadēmijas vadību ir palielinājuši pārredzamību un tas ļāvis uzlabot izpratni par Akadēmijas pašreizējiem uzdevumiem, kā arī sekmēt nepieciešamās pārmaiņas; šajā sakarībā atzinīgi vērtē Akadēmijas apņemšanos:

                              —

                              publicēt ikmēneša biļetenu un regulārus progresa ziņojumus par Akadēmijas darbību, adresējot tos valdei, lai sniegtu tai skaidrāku priekšstatu par Akadēmijas veikto darbību statusu,

                              —

                              pastāvīgi atjaunināt progresa ziņojumu par Akadēmijas daudzgadu darbības plāna izpildes gaitu,

                              —

                              atbilstīgi attiecīgajiem Finanšu regulas noteikumiem iesniegt Parlamentam IRD gada ziņojumus;

                  20.

                  pauž atzinību, ka Revīzijas palāta, reaģējot uz Parlamenta pieprasījumu, publicējusi ziņojumu par Akadēmijas daudzgadu darbības plāna 2010.–2014. gadam izpildi; norāda, ka šajā Revīzijas palātas ziņojumā ir atzīts, ka Akadēmija daudzgadu darbības plānu īsteno sekmīgi un saskaņā ar nospraustajiem starpposma mērķiem; šajā sakarībā pauž gandarījumu, ka Akadēmija ir pilnībā izpildījusi daudzgadu darbības plāna 1. mērķi (MAP 1) (pārvaldība), 4. mērķi (MAP 4) (finanšu sistēmas validēšana), 5. mērķi (MAP 5) (finanšu vide), 6. mērķi (MAP 6) (valdes darbības pārredzamība), 8. mērķi (MAP 8) (stratēģiskais plāns), 9. mērķi (MAP 9) (personāla darbā pieņemšanas daudzgadu plāns) un 12. mērķi (MAP 12) (iepirkuma kontroles vide) un ka pārējie daudzgadu darbības plāna mērķi patlaban vai nu tiek īstenoti, vai plānots sākt to īstenošanu;

                  21.

                  aicina Akadēmiju regulāri apspriesties ar Parlamentu un turpināt sniegt tam jaunāko informāciju par daudzgadu darbības plāna īstenošanā panākto progresu;

                  22.

                  atzinīgi vērtē arī IRD piezīmi attiecībā uz Akadēmijas trešo progresa ziņojumu par daudzgadu darbības plāna izpildi; it īpaši pieņem zināšanai šajā piezīmē pausto IRD viedokli, ka Akadēmija atbilstoši reaģē uz IRD komentāriem un ieteikumiem un ka progresa ziņojumā iekļautais apraksts, kaut arī diezgan vispārīgs, tomēr sniedz skaidru priekšstatu par to, kādā mērā sasniegti dažādie starpposma mērķi, un tādēļ to var izmantot, lai informētu dažādas ieinteresētās personas, tostarp Parlamenta Budžeta kontroles komiteju;

         Strukturālie trūkumi

                  23.

                  uzsver, ka, raugoties uz Akadēmijas darbību, tai ir augstas pārvaldības izmaksas; tādēļ atzinīgi vērtē Akadēmijas centienus 2011. gada jūnijā notikušajā 25. valdes sanāksmē panākt pārvaldības izmaksu samazinājumu, vienojoties līdz 2012. gadam likvidēt visas valdes komitejas un kritiski izvērtēt valdes darba grupu darbību;

                  24.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un ir horizontāla rakstura konstatējumi, atsaucas uz 2011. gada 10. maija rezolūciju (8) par aģentūru darbību, finanšu pārvaldību un kontroli.

         (1)  OV C 338, 14.12.2010., 137. lpp.

         (2)  OV L 250, 27.9.2011., 260. lpp.

         (3)  OV L 248, 16.9.2002., 1. lpp.

         (4)  OV L 256, 1.10.2005., 63. lpp.

         (5)  OV L 357, 31.12.2002., 72. lpp.

         (6)  OV L 320, 7.12.2010., 11. lpp.

         (7)  OV L 56, 4.3.1968., 1. lpp.

         (8)  OV L 250, 27.9.2011., 269. lpp.


title: 2004/801/EK: EK–Šveices apvienotās komitejas Lēmums Nr. 1/2004 (2004. gada 28. aprīlis), ar kuru groza līguma 3. protokolu attiecībā uz “izcelsmes produktu” jēdziena definīciju un administratīvās sadarbības metodēm

text:
               27.11.2004

               LV

               Eiropas Savienības Oficiālais Vēstnesis

               L 352/17

      EK–ŠVEICES APVIENOTĀS KOMITEJAS LĒMUMS Nr. 1/2004
   (2004. gada 28. aprīlis),
   ar kuru groza līguma 3. protokolu attiecībā uz “izcelsmes produktu” jēdziena definīciju un administratīvās sadarbības metodēm
   (2004/801/EK)

      Šā tiesību akta teksts latviešu valodā tiks publicēts Eiropas Savienības Oficiālā Vēstneša īpašajā izdevumā, ietverot iestāžu un Eiropas Centrālās bankas tiesību aktus, kas pieņemti pirms 2004. gada 1. maija. Īpašā izdevuma sējumi būs pakāpeniski pieejami laikposmā no 1. maija līdz 2004. gada beigām.


title: 2012/598/ES: Eiropas Parlamenta Lēmums ( 2012. gada 10. maijs ) par Eiropas Savienības Pamattiesību aģentūras 2010. finanšu gada budžeta izpildes apstiprināšanu#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par Eiropas Savienības Pamattiesību aģentūras 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/281

         EIROPAS PARLAMENTA LĒMUMS
   (2012. gada 10. maijs)
   par Eiropas Savienības Pamattiesību aģentūras 2010. finanšu gada budžeta izpildes apstiprināšanu
   (2012/598/ES)
   EIROPAS PARLAMENTS,

               —

               ņemot vērā Eiropas Savienības Pamattiesību aģentūras 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Savienības Pamattiesību aģentūras 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 15. februāra Regulu (EK) Nr. 168/2007, ar ko izveido Eiropas Savienības Pamattiesību aģentūru (3), un jo īpaši tās 21. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0122/2012),

               1.

               sniedz Eiropas Savienības Pamattiesību aģentūras direktoram apstiprinājumu par Aģentūras 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Savienības Pamattiesību aģentūras direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 9. lpp.

      (2)  OV L 248, 16.9.2002., 1. lpp.

      (3)  OV L 53, 22.2.2007., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par Eiropas Savienības Pamattiesību aģentūras 2010. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Savienības Pamattiesību aģentūras 2010. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Savienības Pamattiesību aģentūras 2010. finanšu gada pārskatiem, ar Aģentūras atbildēm (1),

                  —

                  ņemot vērā Padomes 2012. gada 21. februāra ieteikumu (06083/2012 – C7-0051/2012),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2007. gada 15. februāra Regulu (EK) Nr. 168/2007, ar ko izveido Eiropas Savienības Pamattiesību aģentūru (3), un jo īpaši tās 21. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0122/2012),

                  A.

                  tā kā Revīzijas palāta ir norādījusi – tā guvusi pamatotu pārliecību, ka Eiropas Savienības Pamattiesību aģentūras (turpmāk “Aģentūra”) gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2011. gada 10. maijā Parlaments sniedza Aģentūras direktoram apstiprinājumu par tās 2009. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā Parlaments cita starpā:

                              —

                              rosināja Aģentūru uzlabot budžeta un darbā pieņemšanas plānošanu, lai novērstu neatbilstību starp budžeta un darbinieku skaita prognozēm,

                              —

                              aicināja Aģentūru panākt uzlabojumus konkursa piedāvājumu reālajā vērtēšanā,

                              —

                              aicināja Aģentūru ieviest četrus neizpildītos Iekšējās revīzijas dienesta (IRD) ieteikumus;

                  C.

                  tā kā Aģentūras budžets 2010. finanšu gadā bija EUR 20 200 000, t. i., par 17,44 % lielāks nekā 2009. gadā;

                  D.

                  tā kā Savienības sākotnējā iemaksa Aģentūras 2010. gada budžetā bija EUR 19 100 000 salīdzinājumā ar EUR 17 000 000 2009. gadā (6), kas ir par 12,35 % vairāk,

         Budžeta un finanšu pārvaldība

                  1.

                  atgādina, ka Savienības sākotnējā iemaksa Aģentūras 2010. gada budžetā bija EUR 19 100 000; tomēr atzīmē, ka šai summai tika pievienoti vēl EUR 900 000 no pārpalikuma atgūšanas, kā rezultātā Savienības kopējā iemaksa bija EUR 20 000 000;

                  2.

                  no Aģentūras pārskata par budžeta un finanšu vadību konstatē, ka 2010. finanšu gadā tika veikti divi budžeta grozījumi par kopējo summu EUR 212 010; jo īpaši atzīmē, ka abu budžeta grozījumu mērķis bija divējāds:

                              —

                              ņemt vērā Horvātijas dalību Aģentūras darbā,

                              —

                              atzīt, ka Aģentūra no Austrijas iestādēm saņēma vienu trešdaļu no mēneša īres maksas laikā no 2010. gada janvāra līdz jūnijam;

                  3.

                  no pārskata par budžeta un finanšu pārvaldību konstatē, ka EUR 13 830 000 tika piešķirti administratīviem izdevumiem un EUR 6 170 000 – pamatdarbības izdevumiem; atzīmē, ka šie skaitļi liecina par 13 % lielu administratīvo izdevumu pieaugumu un 26 % lielu pamatdarbības izdevumu pieaugumu salīdzinājumā ar 2009. gada galīgo budžetu;

                  4.

                  no Aģentūras sniegtās informācijas konstatē, ka Savienības iemaksas izpildes līmenis bijis 100 %, proti, tāds pats kā iepriekšējā gadā, un ka budžeta izpildes līmenis maksājumu ziņā 2010. gadā sasniedza 61,65 % salīdzinājumā ar 60,64 % 2009. gadā; ar bažām atzīmē, ka III sadaļā (pamatdarbības izdevumi) budžeta izpildes līmenis maksājumu ziņā sasniedza tikai 28,08 %; tāpēc aicina Aģentūru aktīvi rīkoties un veikt vajadzīgos pasākumus, lai nodrošinātu labāku budžeta izpildes līmeni attiecībā uz maksājumiem, jo īpaši III sadaļā;

                  5.

                  atzinīgi vērtē Aģentūrā izstrādāto informācijas un komunikāciju tehnoloģiju projektu vadībai (t. s. MATRIX), kas ir efektīvs datorizēts instruments projektu plānu izstrādei un to vienveidīgai dokumentēšanai, kā arī projektu īstenošanai un vadīšanai, jo, pamatoties uz IRD 2011. gada martā veikto revīziju par plānošanu un uzraudzību, šis projekts tika minēts kā labākās prakses paraugs un efektīvas darbības pamats; atzinīgi vērtē arī Aģentūras ierosmi saistīt MATRIX ar budžeta sistēmu ABAC, lai sniegtu informāciju par saistību un maksājumu apropriāciju izpildes līmeni;

         Pārnestās apropriācijas un pārvietojumi

                  6.

                  mudina Aģentūru uzlabot budžeta izpildes plānošanu, lai samazinātu pārnesto apropriāciju lielo apjomu (EUR 6 900 000); saistībā ar Revīzijas palātas sniegtajām ziņām jo īpaši atzīmē, ka Aģentūra 2010. gada decembrī uzņēmās saistības 48 % (EUR 4 600 000) apmērā no tās ikgadējiem III sadaļas izdevumiem (pamatdarbības izdevumi); uzskata, ka šādai izdevumu koncentrācijai gada pēdējās nedēļās ir nozīmīga ietekme uz pārnesto apropriāciju līmeni un tā skaidri liecina, ka jāuzlabo Aģentūras budžeta izpildes plānošana; ņemot vērā Aģentūras sniegto informāciju, konstatē, ka tā nesen pieņēmusi budžeta moduli, kas tai ik gadu ļaus plānot apropriāciju pārnešanas līmeni;

                  7.

                  turklāt atzīmē Aģentūras paziņojumu, ka tā ir veikusi atbilstīgus pasākumus (piemēram, plānošanu divus gadus uz priekšu), lai budžets gada laikā tiktu izpildīts vienmērīgāk, tādējādi novēršot izdevumu koncentrāciju gada pēdējā mēnesī;

                  8.

                  no Aģentūras sniegtās informācijas konstatē, ka automātiski no 2009. gada uz 2010. gadu pārnesto apropriāciju izpildes līmenis 2010. gadā bija 94 %, EUR 414 633 paliekot neizmantotiem;

                  9.

                  no pārskata par budžeta un finanšu pārvaldību konstatē, ka valde apstiprinājusi divus budžeta pārvietojumus par kopējo summu EUR 2 791 055; atzīmē, ka šie pārvietojumi bija nepieciešami, lai sadalītu I sadaļā (personāla izdevumi) radušos pārpalikumu sakarā ar kavēšanos darbā pieņemšanas procesā;

                  10.

                  no pārskata par budžeta un finanšu pārvaldību konstatē, ka Aģentūras direktors atļāvis veikt 14 budžeta pārvietojumus par kopējo summu EUR 228 111; no Aģentūras sniegtās informācijas konstatē, ka šie pārvietojumi galvenokārt attiecas uz korektīvām darbībām, kas bija vajadzīgas tās gada darba programmas efektīvai īstenošanai, kā arī uz administratīvajiem izdevumiem;

                  11.

                  ar bažām norāda uz Revīzijas palātas piezīmi par to, ka 2010. gada pēdējā mēnesī darbības izdevumiem paredzētās saistības bija izpildītas 48 % apmērā un ka līdz ar to liela daļa līdzekļu tika pārnesta uz nākamo gadu; atbalsta Aģentūras centienus turpmāk izvairīties no šādas situācijas, proti, plānojot savu darbību divus gadus iepriekš un gada laikā nosakot budžeta izpildes mērķus; aicina Aģentūru nodrošināt, lai tās budžets tiktu plānots, paredzot iespējamus Parlamenta ad hoc pieprasījumus; ņem vērā, ka gandrīz visi uz 2011. gadu pārnestie līdzekļi tika izlietoti un tādējādi galīgais 2010. gada budžeta izpildes līmenis ir 98,55 %;

                  12.

                  aicina Aģentūru veikt visus nepieciešamos pasākumus, lai noteiktu un novērstu galvenos šķēršļus saistībā ar budžeta izdevumiem, projektu finansēšanu, pieņemšanu darbā, kā arī juridiskiem un administratīviem ierobežojumiem, lai nodrošinātu sava budžeta efektīvu pārvaldību;

         Cilvēkresursi

                  13.

                  no Aģentūras pārskata par budžeta un finanšu pārvaldību konstatē, ka tā saskārās ar grūtībām, cenšoties panākt, lai kandidāti atbildētu uz uzaicinājumu izteikt ieinteresētību par valsts norīkotā eksperta amatu; pauž vilšanos, ka divi sekmīgi kandidāti atteicās no iespējas sākt darbu Aģentūrā;

                  14.

                  norāda, ka Aģentūras budžeta izpildes apstiprināšanas pamatā arī turpmāk jābūt tās darbības rezultātiem visa gada laikā;

                  15.

                  ar bažām konstatē kavēšanos darbā pieņemšanas procedūru īstenošanā, kuras rezultātā 2010. gadā tika aizpildītas tikai 59 no 72 štata vietām; aicina Aģentūru veikt visus vajadzīgos pasākumus, lai nepieļautu šādas situācijas atkārtošanos; ar bažām konstatē, ka ir izteikti apgalvojumi par uzmākšanos personālam un šajā sakarā tiesā ir iesniegta prasība; prasa Aģentūrai šos apgalvojumus pienācīgi izskatīt; aicina Aģentūru precizēt to, kāda procedūra tiek izmantota saziņai ar informācijas sniedzējiem, un iesniegt Parlamentam rakstisku ziņojumu par informācijas sniedzēju aizsardzībai paredzēto noteikumu piemērošanu;

                  16.

                  ar bažām konstatē, ka jau 2009. gada budžeta izpildes apstiprināšanas laikā Revīzijas palāta bija izteikusi piezīmi par to, ka Aģentūra varētu uzlabot budžeta un darbā pieņemšanas plānošanu, jo īpaši saistībā ar neaizpildīto darba vietu augsto īpatsvaru (21 %) un pārnesto apropriāciju lielo apmēru; atkārtoti norāda, ka Aģentūrai jāveic visi vajadzīgie pasākumi, lai uzlabotu pašreizējo stāvokli;

         Darbības rezultāti

                  17.

                  no Aģentūras gada darbības pārskata konstatē, ka tā pieņēmusi labas administratīvās prakses kodeksu, kura mērķis tāpat kā Civildienesta noteikumu mērķis ir nodrošināt ētisku rīcību, izvairīties no interešu konfliktiem, novērst krāpšanu un veicināt ziņošanu par pārkāpumiem; turklāt atzīmē, ka darbā pieņemšanas procedūru laikā un iepirkuma atlases komiteju darbā tiek izmantoti īpaši pasākumi izpratnes veidošanai un interešu konflikta novēršanai (deklarācijas);

                  18.

                  ar gandarījumu atzīmē, ka šīs iekšējās kontroles nostiprināšanas vārdā Aģentūra cenšas uzlabot ziņošanas noteikumu piemērošanu un ziņotāju aizsardzību un ka šie uzlabošanas pasākumi tiks īstenoti 2012. gadā; aicina Aģentūru informēt budžeta izpildes apstiprinātājiestādi par gūtajiem panākumiem un šajā sakarā veiktajiem pasākumiem;

         Iekšējā revīzija

                  19.

                  atzīst, ka IRD turpināja īstenot savus 2010. gadā sagatavotos ieteikumus; jo īpaši atzīmē, ka visi šie ieteikumi tika izpildīti;

                  20.

                  no Aģentūras sniegtās informācijas konstatē, ka IRD 2011. gada martā veica revīziju par plānošanu un uzraudzību un izstrādāja 11 ieteikumus, no kuriem viens tika novērtēts kā “ļoti svarīgs”, septiņi – kā “svarīgi” un trīs – kā “vēlami”; pieņem zināšanai Aģentūras paziņojumu, ka 10 no 11 ieteikumiem IRD uzskatīja par īstenojamiem un ka atlikušā svarīgā ieteikuma īstenošana pašlaik notiek;

                  21.

                  vērš uzmanību uz Parlamenta iepriekšējos budžeta izpildes apstiprinājuma ziņojumos ietvertajiem ieteikumiem, kas izklāstīti šīs rezolūcijas pielikumā;

                  22.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (7) par aģentūru darbību, finanšu pārvaldību un kontroli.

         (1)  OV C 366, 15.12.2011., 9. lpp.

         (2)  OV L 248, 16.9.2002., 1. lpp.

         (3)  OV L 53, 22.2.2007., 1. lpp.

         (4)  OV L 357, 31.12.2002., 72. lpp.

         (5)  OV L 250, 27.9.2011., 220. lpp.

         (6)  OV L 64, 12.3.2010., 1037. lpp.

         (7)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp).

      PIELIKUMS

         EIROPAS PARLAMENTA IEPRIEKŠĒJO GADU IETEIKUMI

                  Pamattiesību aģentūra

                  2006

                  2007

                  2008

                  2009

                  Darbības rezultāti

                  Nav

                              —

                              Aģentūrai jācenšas veidot sinerģiju ar citām iestādēm, kas darbojas cilvēktiesību jomā.

                              —

                              Sasniegumu novērtēšanā būtu jāizmanto SMART mērķi un RACER rādītāji.

                  Nav

                  Budžeta un finanšu pārvaldība; iepirkuma procedūras

                              —

                              Aģentūra neievēroja noteikumus par budžeta izklāstu.

                              —

                              Problēmas ar budžeta pārvaldību.

                              —

                              Pareizas finanšu pārvaldības princips bija apdraudēts sakarā ar publiskoto novērtēšanas metodi; ar to tika samazināta cenas kritērija relatīvā nozīme (tiek gaidīta jauna novērtēšanas metode).

                              —

                              Gandrīz visas apropriācijas tika izlietotas (EUR 13 900 000 no EUR 14 200 000).

                              —

                              Pareizas finanšu pārvaldības princips bija apdraudēts sakarā ar publiskoto novērtēšanas metodi; ar to tika samazināta cenas kritērija relatīvā nozīme.

                              —

                              Mudina Aģentūru uzlabot budžeta un darbā pieņemšanas plānošanu, lai novērstu neatbilstību starp budžeta un darbinieku skaita prognozēm.

                              —

                              Aicina Aģentūru panākt uzlabojumus konkursa piedāvājumu reālajā vērtēšanā.

                  Cilvēkresursi

                  Nav

                  Nav

                  Nav

                  Nav

                  Iekšējā revīzija

                  Nav

                  Nav

                              —

                              Aģentūra izpildīja visus IRD ieteikumus.

                              —

                              Aģentūrai vēl jāīsteno četri no deviņiem IRD ieteikumiem.


title: 2013/626/ES: Eiropas Parlamenta Lēmums ( 2013. gada 17. aprīlis ) par SESAR kopuzņēmuma 2011. finanšu gada budžeta izpildes apstiprināšanu#Eiropas Parlamenta Rezolūcija ( 2013. gada 17. aprīlis ) ar konstatējumiem, kas ir neatņemama daļa no lēmuma par SESAR kopuzņēmuma 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/369

         EIROPAS PARLAMENTA LĒMUMS
   (2013. gada 17. aprīlis)
   par SESAR kopuzņēmuma 2011. finanšu gada budžeta izpildes apstiprināšanu
   (2013/626/ES)
   EIROPAS PARLAMENTS,

               —

               ņemot vērā SESAR kopuzņēmuma 2011. finanšu gada galīgos pārskatus,

               —

               ņemot vērā Revīzijas palātas ziņojumu par SESAR kopuzņēmuma 2011. finanšu gada pārskatiem ar Kopuzņēmuma atbildēm (1),

               —

               ņemot vērā Padomes 2013. gada 12. februāra ieteikumu (05755/2013 – C7-0040/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2007. gada 27. februāra Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (4), un jo īpaši tās 4.b pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0101/2013),

               1.

               sniedz SESAR kopuzņēmuma izpilddirektoram apstiprinājumu par kopuzņēmuma 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt SESAR kopuzņēmuma direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 6, 10.1.2013., 46. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 64, 2.3.2007., 1. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2013. gada 17. aprīlis)
      ar konstatējumiem, kas ir neatņemama daļa no lēmuma par SESAR kopuzņēmuma 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā SESAR kopuzņēmuma 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par SESAR kopuzņēmuma 2011. finanšu gada pārskatiem ar Kopuzņēmuma atbildēm (1),

                  —

                  ņemot vērā Padomes 2013. gada 12. februāra ieteikumu (05755/2013 – C7-0040/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Padomes 2007. gada 27. februāra Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (4), un jo īpaši tās 4.b pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0101/2013),

                  A.

                  tā kā SESAR kopuzņēmumu (“Kopuzņēmums”) izveidoja 2007. gada februārī, lai vadītu Vienotas Eiropas gaisa telpas gaisa satiksmes pārvaldības izpētes (SESAR) programmu, kuras mērķis ir modernizēt Eiropas gaisa satiksmes pārvaldību;

                  B.

                  tā kā Kopuzņēmums ieguva finansiālu autonomiju 2007. gada augustā;

                  C.

                  tā kā Kopuzņēmumam pieder visi materiālie un nemateriālie aktīvi, ko Kopuzņēmums izveidojis vai kas tam nodoti SESAR projekta izstrādes fāzē saskaņā ar īpašiem līgumiem, kuri noslēgti ar projekta dalībniekiem;

                  D.

                  tā kā Revīzijas palāta norāda, ka tā ir guvusi pamatotu pārliecību par to, ka Kopuzņēmuma gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  E.

                  tā kā Revīzijas palāta 2010. gada aprīlī sniedza Atzinumu Nr. 2/2010 par SESAR kopuzņēmuma finanšu noteikumiem;

                  F.

                  tā kā SESAR projekta izstrādes fāzei atvēlētais budžets 2008.–2013. gadā ir EUR 2 100 000 000;

         Budžeta un finanšu pārvaldība

                  1.

                  pieņem zināšanai, ka Kopuzņēmuma 2011. finanšu gada galīgais budžets ietvēra saistību apropriācijas EUR 148 000 000 apmērā un maksājumu apropriācijas EUR 91 700 000 apmērā, turklāt pieņem zināšanai, ka saistību apropriāciju un maksājumu apropriāciju izlietojuma līmenis bija attiecīgi 99,4 % un 82,4 %;

                  2.

                  norāda, ka 2011. gada beigās Kopuzņēmuma budžeta izpildes rezultāts bija pozitīvs – EUR 15 600 000, ar ieņēmumiem EUR 91 200 000 un izdevumiem EUR 75 600 000; norāda, ka minētās summas veido:

                              —

                              Kopuzņēmuma dalībnieku dalības iemaksas – EUR 34 000 000,

                              —

                              iepriekšējā gadā neizmantotie līdzekļi un ieņēmumi no citiem avotiem – EUR 57 200 000,

                              —

                              Kopuzņēmuma maksājumi – EUR 75 600 000,

                              —

                              pozitīvs budžeta izpildes rezultāts – EUR 15 600 000;

                  3.

                  norāda – banku kontos gada beigās noguldītie depozīti, kas sasniedza EUR 15 300 000, liecina, ka ir pārkāpts budžeta līdzsvara princips; norāda, ka virzība ir bijusi pozitīva, jo noguldījumi banku kontos 2010. gada beigās bija EUR 57 200 000 un 2009. gada beigās – EUR 86 800 000; aicina Kopuzņēmumu turpināt īstenot konkrētus pasākumus, lai panāktu budžeta līdzsvaru;

                  4.

                  aicina Kopuzņēmumu turpināt pielikt pūles, lai garantētu pareizu finanšu pārvaldību un turpinātu ievērot budžeta principus; atzīmē arī to, ka no Kopuzņēmuma apstiprinātā štatu saraksta 39 amatvietām 2011. gada 31. decembrī bija aizpildītas 34 amatvietas;

         Iekšējās kontroles sistēmas

                  5.

                  atzinīgi vērtē to, ka Kopuzņēmuma uzņēmējdarbības procesu pārbaudē, kuru 2011. gadā veica neatkarīgs ārējais revidents, konstatēja, ka iekšējās kontroles sistēmas darbojas efektīvi, atzīmē, ka galvenais grāmatvedis 2012. gada aprīlī oficiāli apstiprināja pakārtotos uzņēmējdarbības procesus, kā tas paredzēts Kopuzņēmuma finanšu noteikumos, tomēr tas notika tikai pēc atkārtotām Revīzijas palātas piezīmēm;

         Iekšējās revīzijas darbība

                  6.

                  atzinīgi vērtē Kopuzņēmuma iekšējās revīzijas dienesta koordinēto stratēģisko revīzijas plānu 2012.–2014. gadam, ko Kopuzņēmuma valde pieņēma 2011. gada novembrī pēc tam, kad tika precizēti Komisijas Iekšējās revīzijas dienesta un Kopuzņēmuma iekšējās revīzijas darbības uzdevumi; sagaida, ka tiks sniegta informācija par stratēģiskā revīzijas plāna īstenošanas rezultātiem, un vērš uzmanību uz to, ka Kopuzņēmums tika izveidots 2007. gada februārī;

         Dalības maksas kavējumi

                  7.

                  pauž nožēlu, ka netika ievērots dalības iemaksu termiņš, kas noteikts Kopuzņēmuma dalībniekiem; atzīmē, ka 2011. gada augusta beigās bija 17 nenomaksāti iekasēšanas rīkojumi kopā par EUR 3 700 000 un viens dalībnieks līdz 2011. gada beigām vispār nebija veicis gada iemaksu; atzīmē Kopuzņēmuma atbildi, ka gada beigās kavētās iemaksas tika iekasētas 2012. gada februārī; tomēr mudina Kopuzņēmumu nodrošināt, ka tiek ievēroti līguma termiņi attiecībā uz dalības maksu, kas ir 10 % no kopējām iemaksām šajā projektā;

            SESAR programmas mērķi

                  8.

                  apstiprina, ka 2011. gada nogalē Kopuzņēmums bija atbildīgs par kopumā 310 pētniecības un izstrādes projektiem un pārvaldības projektiem, no kuriem 282 bija izpildes fāzē; uzsver, ka “izstrādes fāzei”, kuru Kopuzņēmums pārvalda, ir jābeidzas 2016. gadā; aicina Kopuzņēmumu izlietot visus tam pieejamos finanšu līdzekļus, lai laikus pabeigtu tehnoloģijas izstrādi, kura vajadzīga SESAR programmas izvēršanai;

                  9.

                  atzīst Kopuzņēmuma būtisko ieguldījumu modernizētas Eiropas gaisa satiksmes pārvaldības sistēmas izveidē; aicina dalībvalstis ievērot savu apņemšanos panākt vienotas Eiropas gaisa telpas izveidi, kuras realizēšana ir cieši saistīta ar programmas SESAR īstenošanu;

                  10.

                  aicina Kopuzņēmumu arī turpmāk informēt budžeta izpildes apstiprinātājiestādi par SESAR programmas projektu īstenošanas gaitu un iepazīstināt ar sasniegtajiem rezultātiem;

                  11.

                  norāda, ka Kopuzņēmums ir izveidots kā publiskā un privātā sektora partnerība un gan publiskās, gan privātās intereses ir savstarpēji saistītas; atgādina, ka Kopuzņēmumu dibināja Savienība, kuru pārstāv Komisija, un Eiropas Aeronavigācijas drošības organizācija (Eurocontrol), kuru pārstāv tās aģentūra, kopīgi ar 15 valsts un privātiem uzņēmumiem aeronavigācijas jomā; uzskata, ka šādos apstākļos nedrīkst aizmirst par interešu konfliktu iespējamību un šī problēma pienācīgi jārisina;

         Citi jautājumi

                  12.

                  atkārtoti aicina Revīzijas palātu pieņemamā termiņā iesniegt Eiropas Parlamentam īpašu ziņojumu par kopīgām problēmām, kas saistītas ar kopuzņēmumu atšķirīgo statusu un kas šiem veidojumiem būtu jārisina kopā ar saviem partneriem, lai nodrošinātu pievienoto vērtību un Savienības pētniecības, tehnoloģiju attīstības un demonstrējumu programmu efektīvu īstenošanu; turklāt norāda, ka minētajā ziņojumā būtu jāiekļauj novērtējums par kopuzņēmumu izveides un struktūras efektivitāti.

         (1)  OV C 6, 10.1.2013., 46. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 64, 2.3.2007., 1. lpp.

         (5)  OV L 357, 31.12.2002., 72. lpp.


title: 2013/547/ES: Eiropas Parlamenta Lēmums ( 2013. gada 17. aprīlis ) par Eiropas Savienības 2011. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja#Eiropas Parlamenta Rezolūcija ( 2013. gada 17. aprīlis ) ar konstatējumiem, kas ir neatņemama daļa no lēmuma par Eiropas Savienības 2011. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja

text:
               16.11.2013

               LV

               Eiropas Savienības Oficiālais Vēstnesis

               L 308/126

         EIROPAS PARLAMENTA LĒMUMS
   (2013. gada 17. aprīlis)
   par Eiropas Savienības 2011. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja
   (2013/547/ES)
   EIROPAS PARLAMENTS,

               —

               ņemot vērā Eiropas Savienības 2011. finanšu gada vispārējo budžetu (1),

               —

               ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0229/2012) (2),

               —

               ņemot vērā Revīzijas palātas gada pārskatu par budžeta izpildi 2011. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0076/2013),

               1.

               sniedz Eiropas Ekonomikas un sociālo lietu komitejas ģenerālsekretāram apstiprinājumu par Eiropas Ekonomikas un sociālo lietu komitejas 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 68, 15.3.2011.

      (2)  OV C 348, 14.11.2012., 1. lpp.

      (3)  OV C 344, 12.11.2012., 1. lpp.

      (4)  OV C 348, 14.11.2012., 130. lpp.

      (5)  OV L 248, 16.9.2002., 1. lpp.

      (6)  OV L 298, 26.10.2012., 1. lpp.

      EIROPAS PARLAMENTA REZOLŪCIJA
      (2013. gada 17. aprīlis)
      ar konstatējumiem, kas ir neatņemama daļa no lēmuma par Eiropas Savienības 2011. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja
      EIROPAS PARLAMENTS,

                  —

                  ņemot vērā Eiropas Savienības 2011. finanšu gada vispārējo budžetu (1),

                  —

                  ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0229/2012) (2),

                  —

                  ņemot vērā Revīzijas palātas gada pārskatu par budžeta izpildi 2011. finanšu gadā, ar iestāžu atbildēm (3),

                  —

                  ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0076/2013),

                  1.

                  pauž gandarījumu, ka Revīzijas palāta, pamatojoties uz veikto revīziju, secinājusi, ka kopumā 2011. gada 31. decembrī slēgtajā finanšu gadā izdarītajos maksājumos saistībā ar iestāžu un pārējo struktūru administratīvajiem un citiem izdevumiem būtisku kļūdu nav;

                  2.

                  norāda, ka 2011. gada pārskatā Revīzijas palāta iekļāva konstatējumus par līgumu slēgšanu ar pagaidu darbiniekiem un līgumdarbiniekiem, atklājot, ka pastāv nekonsekvence norādījumos par kategoriju piešķiršanu darbiniekiem un darbā pieņemšanu; aicina Eiropas Ekonomikas un sociālo lietu komiteju (EESK) panākt, lai šāda nekonsekvence vairs neatkārtotos;

                  3.

                  pieņem zināšanai atbildes, kas sniegtas saistībā ar Revīzijas palātas konstatējumiem, un sniegto informāciju par to, kā notiek norādījumu par kategoriju piešķiršanu un pieņemšanu darbā atjaunināšana;

                  4.

                  norāda, ka 2011. gadā EESK rīcībā bija saistību apropriācijas EUR 128 600 000 apmērā (2010. gadā – EUR 123 173 749) un budžeta izpildes līmenis bija 95,4 % (2010. gadā – 98 %); norāda, ka tas galvenokārt ir saistīts ar Padomes lēmumu nepieņemt Komisijas priekšlikumu par 2011. gada algu korekcijām; uzsver, ka EESK budžets ir paredzēts tikai administratīvām vajadzībām, liela daļa līdzekļu tiek tērēta cilvēkiem, kuri strādā šajā iestādē, un pārējais – ēkām, mēbelēm, aprīkojumam un dažādiem darbības izdevumiem;

                  5.

                  atbalsta EESK centienus ierobežot 2013. gada budžetu, saglabājot to 2012. gada līmenī un līdz ar to nodrošinot vienotas likmes pieaugumu;

                  6.

                  pieņem zināšanai novērojumus saistībā ar Parlamenta 2010. gada rezolūciju par budžeta izpildes apstiprināšanu, kas pievienoti EESK gada darbības pārskatam; prasa, lai tam tiktu sniegta informācija par pasākumiem, ko EESK ir veikusi, lai detalizēti pārskatītu savus izdevumus, un par šo pasākumu rezultātiem;

                  7.

                  rezolūcijās, kas pieņemtas 2011. gada maijā un 2012. gada maijā, ar kurām apstiprina EESK budžeta izpildi, Parlaments ir aicinājis Eiropas Ombudu informēt Parlamentu par administratīviem pārkāpumiem, kas pieļauti EESK; pauž bažas par Eiropas Ombuda 2012. gada 6. novembra Lēmumu Nr. 2744/2009(MF)JF, kas sniegts par ļoti nopietnu administratīvu pārkāpumu un kurā ir pausts nodoms nosūtīt lēmumu Parlamenta priekšsēdētājam, lai viņš izlemtu, vai tas iesniedzams kompetentajai Parlamenta komitejai; norāda, ka EESK ir apņēmusies rīkoties un arī veikusi pasākumus, ar kuriem nepieļaut līdzīgu situāciju atkārtošanos nākotnē;

                  8.

                  pauž atzinību EESK par to, ka ir reformēti tās locekļiem piemērojamie finansiālo kompensāciju noteikumi, tostarp noteikumi par transporta biļešu maksas atlīdzināšanu, pamatojoties tikai un vienīgi uz faktiskajiem izdevumiem, un sagaida, ka Padome bez kavēšanās apstiprinās šos jaunos noteikumus; atgādina, ka sistēmai jābūt pilnībā piemērojamai nākamā EESK sastāva pilnvaru termiņa sākumā;

                  9.

                  ar gandarījumu konstatē, ka 2012. gadā tika īstenots lēmums publiskot EESK locekļu finansiālo interešu deklarācijas;

                  10.

                  atzinīgi vērtē to, ka ir pastiprināta sadarbība starp EESK locekļiem un Parlamenta Budžeta kontroles komiteju, īpaši attiecībā uz budžeta izpildes apstiprināšanu;

                  11.

                  ar gandarījumu konstatē, ka saskaņā ar aplēsēm EESK un Reģionu komitejas sadarbības līgums varētu radīt ietaupījumus/sinerģijas apmēram EUR 40 miljonu vērtībā; uzskata, ka būtu interesanti iepazīties ar jaunāku pētījumu par ieguvumiem no šā līguma, jo iepriekš minētie dati ir iegūti 2005. gadā un nav ņemts vērā tas, ka tagad ES ir 27 dalībvalstis;

                  12.

                  pauž atzinību gan EESK, gan Reģionu komitejai par to, ka tās ir saņēmušas EMAS un ISO-14001 sertifikātus;

                  13.

                  vērš uzmanību uz pienākumu publicēt informāciju par enerģijas patēriņu un to, cik liela daļa no patērētās enerģijas ir enerģija no atjaunojamiem energoresursiem; prasa, lai gada darbības pārskatos tiktu sniegta informācija par to, cik liela daļa no patērētās enerģijas ir atjaunojamā enerģija;

                  14.

                  pauž gandarījumu par sasniegumiem tulkošanas jomā, kas ir saistīti ar EESK un Reģionu komitejas sadarbības līguma atjaunošanu; tomēr norāda, ka 2011. gadā salīdzinājumā ar iepriekšējiem gadiem bija lielāks pieprasījums pēc ārējo tulkotāju sniegtajiem tulkošanas pakalpojumiem; mudina EESK turpināt darbu pie tā, lai uzlabotu plānošanu saistībā ar periodiem, kad vienlaikus jātulko liels skaits dokumentu;

                  15.

                  atbalsta EESK un Reģionu komitejas administratīvās sadarbības līguma termiņa vidusposma pārskatīšanas secinājumus; uzskata, ka ir vajadzīgi atsevišķi uzlabojumi, lai racionālāk izmantotu cilvēkresursus kopīgajos tulkošanas dienestos;

                  16.

                  ierosina pieņemt pasākumus, lai uzlabotu sadarbību saistībā ar kopīgo dienestu pārvaldību;

                  17.

                  mudina EESK sniegt savā gada darbības pārskatā informāciju par konkrētiem līdzekļu ietaupījumiem, kas radušies, īstenojot kopīgo līgumu par administratīvajām darbībām;

                  18.

                  vēlas saņemt informāciju par to, kā budžetu ietekmēs EESK videokonferences ar Reģionu komiteju pēc tam, kad šādas videokonferences tiks uzsāktas;

                  19.

                  pieņem zināšanai pasākumus, ko ar Eiropas Publiskās administrācijas institūta palīdzību ESSK ir veikusi, lai izveidotu savas darbības pašnovērtējumu;

                  20.

                  uzskata, ka pozitīvi ir tas, ka ir samazinājies pieprasīto, bet neizmantoto mutiskās tulkošanas pakalpojumu daudzums (2010. gadā 12,3 %, 2011. gadā 8,9 %); atzinīgi vērtē to, ka EESK ir sniegusi šo ļoti vērtīgo informāciju; tomēr norāda, ka neizmantoto pakalpojumu skaits vēl aizvien ir liels, un aicina EESK turpināt strādāt pie tā, lai šo skaitli samazinātu; prasa EESK sekot līdzi panāktajām pārmaiņām un sniegt detalizētu informāciju par to, kā šī problēma tiek risināta;

                  21.

                  iesaka ieviest kopīgu iepirkumu sistēmu tulkošanas pakalpojumiem, kas ļautu iestādēm kopīgi izmantot šos pakalpojumus un palīdzētu nodrošināt, ka tie tiek izmantoti racionāli;

                  22.

                  aicina EESK iekļaut pārskatā sīku informāciju par izdevumiem, kas saistīti ar komunikāciju, un secinājumus, kas šajā sakarā izdarīti;

                  23.

                  norāda uz to, ka komunikācijai paredzētā budžeta, kas 2011. gadā bija EUR 1 712 535, izpildes līmenis bijis ļoti augsts; atzinīgi vērtē to, ka tas ir samazinājies līdz EUR 1 597 200; attiecībā uz 2012. un 2013. gadu pauž atzinību EESK par visām iniciatīvām un pasākumiem, kas izveidoti, lai popularizētu tās darbu un veidotu saikni starp pilsonisko sabiedrību un Savienības iestādēm; uzskata, ka EESK tāpat kā pārējās iestādes var īstenot efektīvu komunikāciju ar mazāku līdzekļu daudzumu;

                  24.

                  pauž nožēlu, ka 2011. gadā tika konstatēta nepieļaujama EESK institucionālās tīmekļa vietnes saite ar EESK ģenerālsekretāra personīgo blogu un ka šo saiti likvidēja tikai pēc tam, kad blogā parādījās komentāri par ģenerālsekretāru; atkārtoti norāda, cik svarīgi ir institucionālu informāciju nošķirt no amatpersonu personīgajiem viedokļiem;

                  25.

                  vēlas, lai gada darbības pārskatā tiktu iekļauta informācija par to, kādā veidā EESK darbinieki var izmantot pirmskolu; norāda uz to, ka negaidīti ir pārtraukts līgums ar Padomi par EESK darbinieku iespējām izmantot bērnu aprūpes iestādes, un aicina EESK izskatīt iespējamos risinājumus;

                  26.

                  vēlas, lai EESK gada darbības pārskatā tiktu iekļauta sīkāka informācija par noteikumiem attiecībā uz telpām, ko savām sanāksmēm izmanto pilsoniskās sabiedrības ārējās organizācijas, kuras sadarbojas ar EESK; atzinīgi vērtē papildu informāciju par šo organizāciju sniegumiem un izmaksām un to, kā tās tiek izraudzītas; atzinīgi vērtē to, ka ir noteikti precīzi šo organizāciju atlases kritēriji un noteikts, ka pasākumam ir jābūt saistītam ar Savienību, tam nedrīkst būt komerciāla vai politiska mērķa un tam ir jāakcentē EESK loma;

                  27.

                  atbalsta iekšējās revīzijas ieteikumus, kas iekļauti EESK gada darbības pārskata B pielikumā;

                  28.

                  atzīst, ka tiek īstenoti projekti dokumentu pārvaldības sistēmas un informāciju tehnoloģiju (IT) infrastruktūras modernizācijai; uzskata, ka dokumentu pārvaldības reforma noris labi un ka tā veicinās EESK darbības uzlabošanu; cer, ka IT reformai būs tādi paši panākumi; prasa, lai informācija par šiem projektiem tiktu iekļauta 2012. gada darbības pārskatā.

         (1)  OV L 68, 15.3.2011.

         (2)  OV C 348, 14.11.2012., 1. lpp.

         (3)  OV C 344, 12.11.2012., 1. lpp.

         (4)  OV C 348, 14.11.2012., 130. lpp.

         (5)  OV L 248, 16.9.2002., 1. lpp.

         (6)  OV L 298, 26.10.2012., 1. lpp.


Svarīgs juridisks paziņojums

|

52007BP0121(01)

1. Eiropas Parlamenta 2007. gada 24. aprīļa lēmums par Eurojust 2005. finanšu gada budžeta izpildes apstiprināšanu (C6-0395/2006 - 2006/2162(DEC))

Oficiālais Vēstnesis 074 E , 20/03/2008 Lpp. 0233 - 0233

		1.Eiropas Parlamenta 2007. gada 24. aprīļa lēmums par Eurojust 2005. finanšu gada budžeta izpildes apstiprināšanu (C6-0395/2006 — 2006/2162(DEC))Eiropas Parlaments,- ņemot vērā Eurojust 2005. finanšu gada galīgos pārskatus [1],- ņemot vērā Revīzijas palātas Ziņojumu par Eurojust 2005. finanšu gada pārskatiem ar Eurojust atbildēm [2],- ņemot vērā Padomes 2007. gada 27. februāra ieteikumu (5711/2007 — C6-0080/2007),- ņemot vērā EK līgumu un it īpaši tā 276. pantu, kā arī Līgumu par Eiropas Savienību un it īpaši tā 41. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [3], un it īpaši tās 185. pantu,- ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem [4], un it īpaši tā 36. pantu,- ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 94. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0120/2007),1. sniedz Eurojust administratīvajam direktoram apstiprinājumu par Eurojust 2005. finanšu gada budžeta izpildi;2. izklāsta savus konstatējumus turpmāk tekstā iekļautajā rezolūcijā;3. uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eurojust administratīvajam direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).[1] OV C 266, 31.10.2006., 34. lpp.[2] OV C 312, 19.12.2006., 67. lpp.[3] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[4] OV L 63, 6.3.2002., 1. lpp. Lēmums grozīts ar Lēmumu 2003/659/TI (OV L 245, 29.9.2003., 44. lpp.).[5] OV L 357, 31.12.2002., 72. lpp.--------------------------------------------------


title: Politikas un drošības komitejas Lēmums (KĀDP) 2015/1823 (2015. gada 6. oktobris), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumus (KĀDP) 2015/607 un (KĀDP) 2015/1750 (ATALANTA/6/2015)

text:
               10.10.2015

               LV

               Eiropas Savienības Oficiālais Vēstnesis

               L 265/10

         POLITIKAS UN DROŠĪBAS KOMITEJAS LĒMUMS (KĀDP) 2015/1823
   (2015. gada 6. oktobris),
   ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumus (KĀDP) 2015/607 un (KĀDP) 2015/1750 (ATALANTA/6/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) un jo īpaši tās 6. pantu,
   tā kā:

               (1)

               Ievērojot Vienotās rīcības 2008/851/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt attiecīgus lēmumus par ES spēku komandiera iecelšanu Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (“ES spēku komandieris”).

               (2)

               PDK 2015. gada 15. aprīlī pieņēma Lēmumu (KĀDP) 2015/607 (2), ar ko par ES spēku komandieri iecēla kapteini (Jūras spēki) Alfonso GÓMEZ FERNÁNDEZ DE CÓRDOBA.

               (3)

               ES operācijas komandieris ir ieteicis par jauno ES spēku komandieri iecelt kontradmirāli Stefano BARBIERI, kurš nomainītu kapteini (Jūras spēki) Alfonso GÓMEZ FERNÁNDEZ DE CÓRDOBA.

               (4)

               ES Militārā komiteja atbalsta minēto kandidatūru.

               (5)

               PDK 2015. gada 29. septembrī pieņēma Lēmumu (KĀDP) 2015/1750 (3), ar ko kontradmirāli Alfonso Stefano BARBIERI no 2015. gada 6. oktobra ieceļ par ES spēku komandieri.

               (6)

               Būtu jāgroza iecelšanas datums.

               (7)

               Tādēļ Lēmumi (KĀDP) 2015/607 un (KĀDP) 2015/1750 būtu jāatceļ.

               (8)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   Ar šo kontradmirālis Stefano BARBIERI no 2015. gada 8. oktobra tiek iecelts par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta).
   2. pants
   Ar šo tiek atcelti Lēmumi (KĀDP) 2015/607 un (KĀDP) 2015/1750.
   3. pants
   Šis lēmums stājas spēkā tā pieņemšanas dienā.

      Briselē, 2015. gada 6. oktobrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 301, 12.11.2008., 33. lpp.

      (2)  Politikas un drošības komitejas Lēmums (KĀDP) 2015/607 (2015. gada 15. aprīlis), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2015/102 (Atalanta/3/2015) (OV L 100, 17.4.2015., 79. lpp.).

      (3)  Politikas un drošības komitejas Lēmums (KĀDP) 2015/1750 (2015. gada 29. septembris), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2015/607 (ATALANTA/5/2015) (OV L 256, 1.10.2015., 13. lpp.).


title: 2014/559/ES: Eiropas Parlamenta Lēmums ( 2014. gada 3. aprīlis ) par 8., 9. un 10. Eiropas Attīstības fonda 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/145

         EIROPAS PARLAMENTA LĒMUMS
   (2014. gada 3. aprīlis)
   par 8., 9. un 10. Eiropas Attīstības fonda 2012. finanšu gada budžeta izpildes apstiprināšanu
   (2014/559/ES)
   EIROPAS PARLAMENTS,

               —

               ņemot vērā Komisijas ziņojumu par paveikto darbu saistībā ar lēmumiem par 2011. finanšu gada budžeta izpildes apstiprināšanu (COM(2013) 668) un Komisijas dienestu darba dokumentus (SWD(2013) 348 un SWD(2013) 349)), kas pievienoti šim ziņojumam,

               —

               ņemot vērā 8., 9. un 10. Eiropas Attīstības fonda finanšu pārskatus un ieņēmumu un izdevumu pārskatus par 2012. finanšu gadu (COM(2013) 541 – C7-0283/2013),

               —

               ņemot vērā Komisijas 2013. gada 29. aprīļa gada ziņojumu par 8., 9. un 10. Eiropas Attīstības fonda finanšu pārvaldību 2012. gadā,

               —

               ņemot vērā finanšu informāciju par Eiropas Attīstības fondiem (COM(2013) 346),

               —

               ņemot vērā Revīzijas palātas 2012. finanšu gada pārskatu par darbībām, ko finansē no 8., 9. un 10. Eiropas attīstības fonda, kopā ar komisijas atbildēm (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, ko Revīzijas palāta iesniegusi par 2012. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes.2014. gada 18. februāra ieteikumus par budžeta izpildes apstiprinājumu, ko sniedz Komisijai attiecībā uz Eiropas Attīstības fondu 2012. finanšu gadā īstenotajām darbībām (05748/2014 – C7-0050/2014, 05750/2014 – C7-0051/2014, 05753/2014 – C7-0052/2014),

               —

               ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstīm, no vienas puses, un Eiropas Kopienu un tās dalībvalstīm, no otras puses, kuru 2000. gada 23. jūnijā parakstīja Kotonū (3) un pārskatīja 2010. gada 22. jūnijā Vagadugu, Burkinafaso (4),

               —

               ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu (Lēmums par aizjūras asociāciju) (5),

               —

               ņemot vērā 33. pantu Iekšējā nolīgumā, ko 1995. gada 20. decembrī noslēdza dalībvalstu valdību pārstāvji, tiekoties Padomē, par Kopienas atbalsta finansējumu un pārvaldību saskaņā ar Otro finanšu protokolu, kurš pievienots Ceturtajai ĀKK un EK konvencijai (6),

               —

               ņemot vērā 32. pantu Iekšējā nolīgumā, ko 2000. gada 18. septembrī noslēdza dalībvalstu valdību pārstāvji, tiekoties Padomē, par Kopienas atbalsta finansējumu un pārvaldību saskaņā ar finanšu protokolu, kas pievienots Āfrikas, Karību jūras reģiona un Klusā okeāna valstu un Eiropas Kopienas un tās dalībvalstu partnerattiecību nolīgumam, kuru 2000. gada 23. jūnijā noslēdza Kotonū (Benina), un par tāda finanšu atbalsta piešķiršanu aizjūras zemēm un teritorijām, uz kurām attiecas EK līguma ceturtā daļa (7),

               —

               ņemot vērā Līguma par Eiropas Savienības darbību 319. pantu,

               —

               ņemot vērā 74. pantu 1998. gada 16. jūnija Finanšu regulā, kas attiecas uz sadarbību attīstības finansēšanas jomā atbilstīgi Ceturtajai ĀKK un EK konvencijai (8),

               —

               ņemot vērā 119. pantu 2003. gada 27. marta Finanšu regulā, ko piemēro 9. Eiropas Attīstības fondam (9),

               —

               ņemot vērā 142. pantu Padomes 2008. gada 18. februāra Regulā (EK) Nr. 215/2008 par Finanšu regulu, ko piemēro 10. Eiropas Attīstības fondam (10),

               —

               ņemot vērā Komisijas priekšlikumu Padomes Regulai par Finanšu regulu, ko piemēro 11. Eiropas Attīstības fondam (COM(2013) 660),

               —

               ņemot vērā Komisijas 2011. gada 13. oktobra paziņojumus – “ES attīstības politikas ietekmes palielināšana: Pārmaiņu programma” un “Turpmākā pieeja saistībā ar ES budžeta atbalstu trešām valstīm”,

               —

               ņemot vērā Reglamenta 76. pantu, 77. panta trešo ievilkumu un VI pielikumu,

               —

               ņemot vērā Budžeta kontroles komitejas ziņojumu un Attīstības komitejas atzinumu (A7-0176/2014),

               1.

               sniedz Komisijai apstiprinājumu par 8., 9. un 10. Eiropas Attīstības fonda 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Eiropas Savienības Tiesai, Revīzijas palātai un Eiropas Investīciju bankai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 331, 14.11.2013., 261. lpp.

      (2)  OV C 334, 15.11.2013., 122. lpp.

      (3)  OV L 317, 15.12.2000., 3. lpp.

      (4)  OV L 287, 4.11.2010., 3. lpp.

      (5)  OV L 314, 30.11.2001., 1 un OV L 324, 7.12.2001., 1. lpp.

      (6)  OV L 156, 29.5.1998., 108. lpp.

      (7)  OV L 317, 15.12.2000., 355. lpp.

      (8)  OV L 191, 7.7.1998., 53. lpp.

      (9)  OV L 83, 1.4.2003., 1. lpp.

      (10)  OV L 78, 19.3.2008., 1. lpp.


title: Padomes Lēmums 2004/900/KĀDP (2004. gada 22. decembris), ar ko īsteno Kopējo nostāju 2004/694/KĀDP par turpmākiem pasākumiem, lai atbalstītu sekmīgu Starptautiskā Kara noziegumu tribunāla bijušajai Dienvidslāvijai (ICTY) mandāta īstenošanu

text:
               24.12.2004

               LV

               Eiropas Savienības Oficiālais Vēstnesis

               L 379/108

      PADOMES LĒMUMS 2004/900/KĀDP
   (2004. gada 22. decembris),
   ar ko īsteno Kopējo nostāju 2004/694/KĀDP par turpmākiem pasākumiem, lai atbalstītu sekmīgu Starptautiskā Kara noziegumu tribunāla bijušajai Dienvidslāvijai (ICTY) mandāta īstenošanu
   EIROPAS SAVIENĪBAS PADOME,
   ņemot vērā Padomes Kopējo nostāju 2004/694/KĀDP (1) un jo īpaši tās 2. pantu saistībā ar Līguma par Eiropas Savienību 23. panta 2. punktu,
   tā kā:

               (1)

               Ar Kopējo nostāju 2004/694/KĀDP Padome ir pieņēmusi pasākumus, lai iesaldētu visus līdzekļus un saimnieciskos resursus, kas pieder Radovan Karadžić, Ratko Mladić un Ante Gotovina.

               (2)

               Padome 2004. gada 15. novembrī pieņēma Lēmumu 2004/767/KĀDP (2), kas groza sarakstu, kas ietverts Kopējās nostājas 2004/694/KĀDP pielikumā.

               (3)

                  ICTY prokuratūra 2004. gada 12. novembrī apstiprināja, ka Miroslav BRALO kungs ir tribunāla uzraudzībā. 2004. gada 3. decembrī Prokuratūra apstiprināja, ka Dragomir MILOSEVIC kungs ir tribunāla uzraudzībā. Tāpēc šīs divas personas būtu jāizslēdz no saraksta, kas sniegts Kopējās nostājas 2004/694/KĀDP pielikumā.

               (4)

               Tādēļ būtu jāgroza saraksts, kas ietverts Kopējās nostājas 2004/694/KĀDP pielikumā.

               (5)

               Šā lēmuma īstenošanai ir vajadzīga Kopienas rīcība,

         IR PIEŅĒMUSI ŠO LĒMUMU.
   1. pants
   Ar šo personu sarakstu, kas ietverts Kopējās nostājas 2004/694/KĀDP pielikumā, aizstāj ar sarakstu šā lēmuma pielikumā.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 22. decembrī

            Padomes vārdā —

            priekšsēdētājs

         C. VEERMAN

      (1)  OV L 315, 14.10.2004., 52. lpp.

      (2)  OV L 339, 16.11.2004., 16. lpp.

      PIELIKUMS
      1. pantā minēto personu saraksts

                  Vārds: BOROVCANIN Ljubomir

                  Dzimšanas datums: 27.02.1960.
                  Dzimšanas vieta: Han Pijesak, Bosnija un Hercegovina
                  Pilsonība: Bosnijas un Hercegovinas

                  Vārds: BOROVNICA Goran

                  Dzimšanas datums: 15.08.1965.
                  Dzimšanas vieta: Kozarac, Prijedor municipalitāte, Bosnija un Hercegovina
                  Pilsonība: Bosnijas un Hercegovinas

                  Vārds: DJORDJEVIC Vlastimir

                  Dzimšanas datums: 1948. gads
                  Dzimšanas vieta: Vladicin Han, Serbija un Melnkalne
                  Pilsonība: Serbijas un Melnkalnes

                  Vārds: GOTOVINA Ante

                  Dzimšanas datums: 12.10.1955.
                  Dzimšanas vieta: Pasman sala, Zadar municipalitāte, Horvātijas Republika

                              Pilsonība:

                              Horvātijas

                              Francijas

                  Vārds: HADZIC Goran

                  Dzimšanas datums: 07.09.1958.
                  Dzimšanas vieta: Vinkovci, Horvātijas Republika
                  Pilsonība: Serbijas un Melnkalnes

                  Vārds: JANKOVIC Gojko

                  Dzimšanas datums: 31.10.1954.
                  Dzimšanas vieta: Trbusce, Foca municipalitāte, Bosnija un Hercegovina
                  Pilsonība: Bosnijas un Hercegovinas

                  Vārds: KARADZIC Radovan

                  Dzimšanas datums: 19.06.1945.
                  Dzimšanas vieta: Petnjica, Savnik, Melnkalne, Serbija un Melnkalne
                  Pilsonība: Bosnijas un Hercegovinas

                  Vārds: LAZAREVIC Vladimir

                  Dzimšanas datums: 23.03.1949.
                  Dzimšanas vieta: Grncar, Serbija un Melnkalne
                  Pilsonība: Serbijas un Melnkalnes

                  Vārds: LUKIC Milan

                  Dzimšanas datums: 06.09.1967.
                  Dzimšanas vieta: Visegrad, Bosnija un Hercegovina

                              Pilsonība:

                              Bosnijas un Hercegovinas

                              Iespējams, Serbijas un Melnkalnes

                  Vārds: LUKIC Sredoje

                  Dzimšanas datums: 05.04.1961.
                  Dzimšanas vieta: Visegrad, Bosnija un Hercegovina

                              Pilsonība:

                              Bosnijas un Hercegovinas

                              Iespējams, Serbijas un Melnkalnes

                  Vārds: LUKIC Sreten

                  Dzimšanas datums: 28.03.1955.
                  Dzimšanas vieta: Visegrad, Bosnija un Hercegovina
                  Pilsonība: Serbijas un Melnkalnes

                  Vārds: MLADIC Ratko

                  Dzimšanas datums: 12.03.1942.
                  Dzimšanas vieta: Bozanovici, Kalinovik municipalitāte, Bosnija un Hercegovina

                              Pilsonība:

                              Bosnijas un Hercegovinas

                              Iespējams, Serbijas un Melnkalnes

                  Vārds: NIKOLIC Drago

                  Dzimšanas datums: 09.11.1957.
                  Dzimšanas vieta: Bratunac, Bosnija un Hercegovina
                  Pilsonība: Bosnijas un Hercegovinas

                  Vārds: PANDUREVIC Vinko

                  Dzimšanas datums: 25.06.1959.
                  Dzimšanas vieta: Sokolac, Bosnija un Hercegovina

                              Pilsonība:

                              Bosnijas un Hercegovinas

                              Iespējams Serbijas un Melnkalnes

                  Vārds: PAVKOVIC Nebojsa

                  Dzimšanas datums: 10.04.1946.
                  Dzimšanas vieta: Senjski Rudnik, Serbija un Melnkalne
                  Pilsonība: Serbijas un Melnkalnes

                  Vārds: POPOVIC Vujadin

                  Dzimšanas datums: 14.03.1957.
                  Dzimšanas vieta: Sekovici, Bosnija un Hercegovina
                  Pilsonība: Serbijas un Melnkalnes

                  Vārds: TODOVIC Savo

                  Dzimšanas datums: 11.12.1952.
                  Dzimšanas vieta: Foca, Bosnija un Hercegovina
                  Pilsonība: Bosnijas un Hercegovinas

                  Vārds: ZELENOVIC Dragan

                  Dzimšanas datums: 12.02.1961.
                  Dzimšanas vieta: Foca, Bosnija un Hercegovina
                  Pilsonība: Bosnijas un Hercegovinas

                  Vārds: ZUPLJANIN Stojan

                  Dzimšanas datums: 22.09.1951.
                  Dzimšanas vieta: Kotor Varos, Bosnija un Hercegovina
                  Pilsonība: Bosnijas un Hercegovinas


               12.2.2016

               LV

               Eiropas Savienības Oficiālais Vēstnesis

               C 55/132

         P7_TA(2013)0196
   Pieprasījums atcelt Spyros Danellis deputāta imunitāti (I)
   Eiropas Parlamenta 2013. gada 21. maija lēmums par pieprasījumu atcelt Spyros Danellis imunitāti (I) (2013/2014(IMM))
   (2016/C 055/24)

      Eiropas Parlaments,

               —

               ņemot vērā Spyros Danellis imunitātes atcelšanas pieprasījumu (dokumenta Nr. 4634/2012) , ko Grieķijas Republikas Augstākās tiesas prokurora vietnieks nosūtījis 2012. gada 11. decembrī saistībā ar Krētas Apelācijas instances tiesas trīs tiesnešu sastāvā 2012. gada 22. marta lēmumu (Nr. 584/2012) un kas paziņots 2013. gada 14. janvāra plenārsēdē,

               —

               pēc Spyros Danellis uzklausīšanas saskaņā ar Reglamenta 7. panta 3. punktu,

               —

               ņemot vērā Protokola Nr. 7 par privilēģijām un imunitāti Eiropas Savienībā 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu, kā arī Grieķijas Republikas Konstitūcijas 62. pantu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta un 2011. gada 6. septembra spriedumus (1),

               —

               ņemot vērā Reglamenta 6. panta 2. punktu un 7. pantu,

               —

               ņemot vērā Juridiskās komitejas ziņojumu (A7-0159/2013),

               A.

               tā kā Grieķijas Republikas Augstākās tiesas prokurora vietnieks ir pieprasījis atcelt Eiropas Parlamenta deputāta Spyros Danellis imunitāti saistībā ar iespējamu kriminālvajāšanas uzsākšanu, pamatojoties uz aizdomām par noziedzīgu nodarījumu;

               B.

               tā kā saskaņā ar Protokola Nr. 7 par privilēģijām un imunitāti Eiropas Savienībā 9. pantu Parlamenta deputātiem viņu valsts teritorijā ir tāda pati imunitāte, kāda ir piešķirta šīs valsts parlamenta deputātiem;

               C.

               tā kā Grieķijas Republikas Konstitūcijas 62. pantā ir paredzēts, ka parlamenta pilnvaru laikā pret parlamenta deputātiem bez tā iepriekšējas atļaujas nevar vērst kriminālvajāšanu, viņus nevar arestēt, apcietināt vai citādi ierobežot viņu brīvību;

               D.

               tā kā Spyros Danellis tiek apsūdzēts dienesta stāvokļa ļaunprātīga izmantošanā, jo ir aizdomas, ka viņš, būdams Hersonisas pilsētas mērs Iraklijas apgabalā, nav veicis nekādus pasākumus, lai slēgtu uzņēmumu, kas darbojās viņa pašvaldībā, neskatoties uz sanitārās uzraudzības iestādes lēmumu, ar kuru bija pieprasīta šāda pasākuma veikšana;

               E.

               tā kā darbības, par kurām pastāv aizdomas, nav uzskatāmas par viedokļa paušanu vai balsojuma veikšanu, pildot Eiropas Parlamenta deputāta pienākumus, kā tās minēts Protokola Nr. 7 par privilēģijām un imunitāti Eiropas Savienībā 8. pantā;

               F.

               tā kā apsūdzība acīmredzami nekādi nav saistīta ar Spyros Danellis Eiropas Parlamenta deputāta statusu, bet attiecas uz viņa bijušo Hersonissos pilsētas mēra statusu;

               G.

               tā kā nav iemesla uzskatīt, ka runa ir par tendenciozu vajāšanu ar nodomu kaitēt konkrētai personai, jo īpaši paturot prātā, ka Spyros Danellis nav vienīgais apsūdzētais šajā konkrētajā lietā;

               1.

               nolemj atcelt Spyros Danellis deputāta imunitāti;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu Grieķijas Republikas Augstākās tiesas prokuroram un Spyros Danellis.

      (1)  1964. gada 12. maija spriedums lietā 101/63, Wagner/Fohrmann un Krier (1964, Recueil, 387. lpp.), 1986. gada 10. jūlija spriedums lietā 149/85, Wybot/Faure u. c. (1986, Recueil, 2391. lpp.), 2008. gada 15. oktobra spriedums lietā T-345/05, Mote/Parlaments (2008, Krājums, II-2849. lpp.), 2008. gada 21. oktobra spriedums apvienotajās lietās C-200/07 un C-201/07, Marra/De Gregorio un Clemente (2008, Krājums, I-7929. lpp.), 2010. gada 19. marta spriedums lietā T-42/06, Gollnisch/Parlaments (2010, Krājums, II-1135. lpp.), 2011. gada 6. septembra spriedums lietā C-163/10, Patriciello (2011, Krājums, I-7565. lpp.).


title: Politikas un drošības komitejas Lēmums (KĀDP) 2017/2432 (2017. gada 13. decembris), ar ko ieceļ ES spēku komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA) un atceļ Lēmumu (KĀDP) 2017/1534 (EUNAVFOR MED/3/2017)

text:
               23.12.2017

               LV

               Eiropas Savienības Oficiālais Vēstnesis

               L 344/20

         POLITIKAS UN DROŠĪBAS KOMITEJAS LĒMUMS (KĀDP) 2017/2432
   (2017. gada 13. decembris),
   ar ko ieceļ ES spēku komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA) un atceļ Lēmumu (KĀDP) 2017/1534 (EUNAVFOR MED/3/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu (KĀDP) 2015/778 (2015. gada 18. maijs) par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED operācija SOPHIA) (1) un jo īpaši tā 6. pantu,
   tā kā:

               (1)

               Ievērojot Lēmuma (KĀDP) 2015/778 6. panta 1. punktu, Padome pilnvaroja Politikas un drošības komiteju (PDK) pieņemt lēmumus par ES spēku komandiera iecelšanu EUNAVFOR MED operācijai SOPHIA (“ES spēku komandieris”).

               (2)

               PDK 2017. gada 31. augustā pieņēma Lēmumu (KĀDP) 2017/1534 (2), ar ko kontradmirāli (LH) Javier MORENO SUSANNA iecēla par ES spēku komandieri.

               (3)

               ES operācijas komandieris ir ieteicis iecelt kontradmirāli (LH) Alberto MAFFEIS par jauno ES spēku komandieri, no 2017. gada 14. decembra nomainot kontradmirāli (LH) Javier MORENO SUSANNA.

               (4)

               ES Militārā komiteja 2017. gada 6. decembrī atbalstīja minēto ieteikumu.

               (5)

               Tādēļ būtu jāpieņem lēmums par kontradmirāļa (LH) Alberto MAFFEIS iecelšanu amatā, bet Lēmums (KĀDP) 2017/1534 – jāatceļ.

               (6)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   Ar šo kontradmirālis (LH) Alberto MAFFEIS no 2017. gada 14. decembra tiek iecelts par ES spēku komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA).
   2. pants
   Ar šo tiek atcelts Lēmums (KĀDP) 2017/1534.
   3. pants
   Šis lēmums stājas spēkā 2017. gada 14. decembrī.

      Briselē, 2017. gada 13. decembrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 122, 19.5.2015., 31. lpp.

      (2)  Politikas un drošības komitejas Lēmums (KĀDP) 2017/1534 (2017. gada 31. augusts), ar ko ieceļ ES spēku komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA) un atceļ Lēmumu (KĀDP) 2017/681 (EUNAVFOR MED/2/2017) (OV L 233, 9.9.2017., 4. lpp.).